Pogoji in določila nagradne igre »Hisense gaming izziv« podjetja Big Bang d.o.o.

**1. člen - Splošne določbe**

Ta pravila določajo način izvedbe nagradne igre »**Hisense gaming izziv**« (v nadaljevanju: nagradna igra). Organizator nagradne igre je Big Bang, d.o.o., Madžarska ulica 12, 1000 Ljubljana (v nadaljevanju organizator). ID za DDV: SI18224326

Pravila nagradne igre so javno objavljena na spletni strani www.bigbang.si

S temi pravili in pogoji organizator določa pravice, obveznosti in pogoje za sodelovanje v nagradni igri.

Šteje se, da so se vsi udeleženci strinjali, da jih s sodelovanjem v tej nagradni igri zavezujejo ti pogoji in določila.

Nagradna igra velja le na spletni strani.

**2. člen - Namen, kraj in trajanje nagradne igre**

Namen nagradne igre je promocija izdelkov Hisense iz ponudbe podjetja Big Bang. Oglaševanje in udeležba v nagradni igri poteka skladno s predpisi o oglaševanju izdelkov, ki jih daje slovenski trg.

Nagradna igra se izvaja na območju Republike Slovenije. Nagradna igra poteka 17. 6. 2023 in 24. 6. 2023, v času trajanja aktivacije gaming izziv. Žrebanje se izvede v roku 5 dni po zaključku nagradne igre.

**3. člen - Pogoji sodelovanja**

V nagradni igri lahko sodelujejo državljani Republike Slovenije, rezidenti Republike Slovenije, ki so starejši od 15 let. Če je nagrajenec mlajši od 18 let, ga mora zastopati oseba, starejša od 18 let, ki ima po zakonu in/ali na podlagi ustreznega pooblastila pravico, da zastopa omenjeno mladoletno osebo (v nadaljevanju udeleženci).

Zaposleni v družbi Big Bang, d. o. o., oziroma njihovi ožji družinski člani (vključno z zunajzakonskimi partnerji), ne smejo sodelovati v nagradni igri.

Pogoj za sodelovanje v nagradni igri je v celoti izpolnjen obrazec za sodelovanje v nagradni igri. Šteje se, da s sodelovanjem v nagradni igri udeleženec pristane na vse pogoje in pravila v zvezi z nagradno igro.

Pravne osebe v nagradni igri ne morejo sodelovati.

**4. člen – Način sodelovanja**

V nagradni igri sodelujejo vsi, ki v času trajanja nagradne igre izpolnijo obrazec in pristanejo na pogoje za sodelovanje v nagradni igri.

**5. člen - Izbor nagrajenca in nagrada**

Organizator bo pri izbiri upošteval vse udeležence, ki bodo izpolnjevali pogoje, ki so navedeni v členu št. 3 in 4. Žrebanje je naključno, opravljeno s pomočjo računalniškega programa. Rezultati izbora so dokončni in pritožba nanje ni mogoča.

Nagradni sklad:

HISENSE TELEVIZOR 55E7KQ PRO

Izžrebani bo o izboru obveščen prek elektronske pošte.

Nagrade podeli organizator pod pogoji, ki so določeni s temi pravili.

Udeleženci nagradne igre so seznanjeni z možnostjo osvojitve nagrade, ki je lahko predmet obdavčitve po Zakonu o dohodnini. Akontacijo za dohodnino za nagrado plača organizator, nagrajenci pa so kot zavezanci za dohodnino (2. odst. 35. člena ZDavP-2) organizatorju dolžni pisno predložiti natančne osebne podatke (ime in priimek, naslov stalnega prebivališča, datum rojstva, davčno izpostavo, svojo davčno številko). Organizator bo nagrajencu preko e-pošte poslal obrazec, ki ga je potrebno pravilno izpolnjenega ter originalno podpisanega poslati nazaj na naslov organizatorja v roku 7 delovnih dni od prejema obrazca. Predložitev navedenih podatkov je pogoj za prevzem vsake nagrade, katere vrednost presega 42 EUR z DDV. Če originalno podpisan obrazec z izpolnjeno davčno številko nagrajenca ne bo poslan pravočasno, se nagrada ne bo podelila. Nagrajenec krije vse stroške povezane s prevzemom nagrade (potne stroške ipd.). Prav tako se nagrajenci strinjajo in so seznanjeni s tem, da se lahko s prejemom nagrade uvrstijo v višji dohodninski razred. V tem primeru nosijo vso finančno odgovornost in posledice sami. Nagrada bo s strani organizatorja predana posameznemu nagrajencu najkasneje v roku 60 dni po zaključku nagradne igre.

**6. člen - Obvestilo o nagradi in pošiljanje nagrad**

Nagrada ni prenosljiva na tretjo osebo. Nagrade ni mogoče zamenjati za gotovino ali za katero koli drugo nagrado, drugo blago ali storitev. Slike na promocijskem materialu so simbolične.

Organizator stopi v kontakt z dobitnikom preko elektronskega naslova [marketing@bigbang.si](mailto:marketing@bigbang.si). Zmagovalec nagradne igre mora na elektronsko sporočilo odgovoriti v **roku 5 dni**, v nasprotnem primeru nagrada propade. Udeleženec, ki je prejel nagrado, je zaradi podelitve nagrade dolžan sodelovati z organizatorjem. V kolikor katerikoli dobitnik ne reagira v skladu s svojimi obveznostmi pri tem sodelovanju in bo zaradi tega onemogočena pravočasna podelitev nagrade, organizator za to ne prevzema odgovornosti.

Organizator ne odgovarja za napake pri oddanih osebnih podatkih (npr., če je vneseni napačni e-mail naslov).

Organizator ni odgovoren za ostale tehnične težave in izključuje možnost za kakršno koli odškodnino v času sodelovanja v nagradni igri. Organizator ni odgovoren za nastale tehnične napake ali napake v vnosu podatkov med potekom nagradne igre ter druge razloge, ki niso odvisni od organizatorja.

Organizator si pridržuje pravico, da ne podeli nagrad v že zapisanih primerih ter tudi v primerih, ko:

- nagrajenec ne izpolni pogojev za sodelovanje v nagradni igri;

- se pojavi dvom o istovetnosti podatkov;

- nagrajenec ni oddal pravilnih osebnih podatkov in davčne številke.

**7. člen - Objava nagrajencev**

Nagrajenec dovoljuje objavo svojega imena, priimka in kraja bivanja na spletnih straneh [www.bigbang.si](http://www.bigbang.si) oz. na povezanih objavah, ki promovirajo to nagradno igro, za kar od organizatorja ne bo zahteval nikakršnega plačila ali odškodnine.

**8. člen – Omejitev odgovornosti**

Podjetje Big Bang d.o.o., ni odgovorno za nikakršno izgubo, škodo ali poškodbo, ne glede na vzrok, ki lahko doleti sodelujoče v okviru te nagradne igre. Vendar nič od tega, kar je navedeno v teh pravilih, ne izključuje ali omejuje Big Bangove odgovornosti za telesne poškodbe ali smrt, do katerih pride zaradi dokazane malomarnosti Big Bangovih zaposlenih ali predstavnikov.

Podjetje Big Bang d.o.o. ni odgovorno za neizpolnjevanje te ponudbe, če do takšnega neizpolnjevanja pride zaradi okoliščin višje sile, ki predstavljajo dogodek (ali dogodke), zaradi katerega izvajanje te ponudbe ni mogoče ali ga ni mogoče zagotoviti na zadovoljiv način ter za to ni odgovorna nobena od strank.

Big Bang d.o.o. si pridržuje pravico, da brez kakršnekoli odgovornosti to nagradno igro kadarkoli odpove, dopolni in/ali spremeni ter spremeni njene pogoje.

**9. člen - Varstvo osebnih podatkov**

Organizator nagradne igre se zavezuje, da bo pridobljene osebne podatke uporabljal, shranjeval in varoval v skladu z Zakonom o varstvu osebnih podatkov (Uradni list RS, št. 94/07 – uradno prečiščeno besedilo) in drugo zakonodajo s tega področja ter da jih bo uporabljal izključno za namen izvedbe nagradne igre in analize njenega poteka. Pridobljene osebne podatke bo organizator nagradne igre hranil do poteka zakonskega roka njihove hrambe.

Udeleženec je s sprejemom teh pogojev za udeležbo v nagradni igri seznanjen, da:

* se bodo pridobljeni osebni podatki obdelovali do izpolnitve namena, za katerega so bili posredovani, oziroma dokler udeleženec ne bo zahteval preklica (umika) oziroma dokler ne bo sporočil zahteve za izbris podatkov. Privolitev za obdelavo pridobljenih podatkov lahko udeleženec kadarkoli prekliče, tako, da poda pisno zahtevo na Big Bang d.o.o., Madžarska ulica 12, 1000 Ljubljana ali na e-mail marketing@bigbang.si. Pri tem preklic privolitve ne vpliva na zakonitost obdelav, ki so se na njeni podlagi izvajale do njenega preklica. V primeru preklica pred uresničitvijo namena, za katerega so bili podatki posredovani, udeleženec nima več pravice do sodelovanja v nagradni igri;
* ima po zakonu pravico od družbe zahtevati dostop do podatkov, njihov popravek, izbris ali omejitev obdelave ter pravico vložiti ugovor zoper obdelavo osebnih podatkov in zahtevo za prenos osebnih podatkov. Navedene pravice lahko uveljavlja z zahtevo, poslano na: Big Bang d.o.o., Madžarska ulica 12, 1000 Ljubljana;
* lahko pri organizatorju nagradne igre pooblaščeno osebo za varstvo osebnih podatkov kontaktira preko e-naslova: gdpr@bigbang.si;
* lahko pri nadzornem organu (Informacijski pooblaščenec RS) vloži pritožbo, če meni, da obdelava osebnih podatkov ni skladna s predpisi;
* lahko pridobljene osebne podatke v okviru namena, za katerega so bili posredovani, obdelujejo tudi pogodbeni partnerji, s katerimi ima organizator nagradne igre sklenjene pogodbe o obdelovanju osebnih podatkov in ki hkrati lahko zagotavljajo ustrezno visoko raven varstva osebnih podatkov;
* osebni podatki ne bodo posredovani tretjim osebam razen tistim uporabnikom, ki bi imeli za to podlago v zakonu, pogodbi ali izkazano drugo pravno podlago;
* v zvezi z obdelavo posredovanih osebnih podatkov lahko obstaja avtomatizirano sprejemanje odločitev, vključno z oblikovanjem profilov.

**10. Dodatne informacije in reklamacije**

Organizator ali druge osebe, ki sodelujejo pri izvedbi nagradne igre, ne odgovarjajo za morebitno škodo, ki bi nastala kot posledica prevzema ali koriščenja nagrade oz., ki bi izvirala iz nagrad, s čimer se udeleženci izrecno strinjajo. Organizator tudi ne odgovarja za morebitno škodo, ki bi jo utrpel udeleženec zaradi logističnih ovir, tehničnih težav ali drugih napak.

V primeru okoliščin, na katere organizator ne more vplivati (višja sila), lahko organizator odpove nagradno igro. O tem mora organizator obvestiti udeležence preko spletnih strani: www.bigbang.si. V takšnem primeru organizator udeležencem ne odgovarja za nastalo škodo. Organizator si pridružuje pravico sprememb pravil, če to zahtevajo vzroki tehnične ali komercialne narave ali vzroki na strani javnosti. O vseh spremembah in novostih nagradne igre bo organizator udeležence obveščal na spletnih strani www.bigbang.si.

Odločitev organizatorja o vseh vprašanjih v zvezi z nagradno igro oz. uporabo teh pravil je dokončna in velja za vse udeležence.

Organizator nagradne igre ne odgovarja za morebitno škodo, nastalo zaradi težav pri delovanju pošte, zaradi izgube pošiljk, napačno ali nečitljivo navedenih kontaktnih podatkov oz. kakršnih koli drugih tehničnih težav, zaradi katerih lahko pride do napak pri izvedbi nagradne igre.

Morebitne napake v delu in pri izvedbi nagradne igre bo komisija reševala pravočasno in v skladu z dobrimi poslovnimi navadami. Pri hujši kršitvi pravil te nagradne igre lahko komisija razveljavi del ali celotno nagradno igro in jo z ustreznimi popravki ponovi.

Organizator ima pravico umakniti, spremeniti ali dopolniti pravila sodelovanja v nagradni akciji, ki jo ustvarja.

Vsa morebitna vprašanja o nagradni igri, reklamacijami ali vprašanji o nagradah lahko pošljete:

- na poštni naslov organizatorja;

- na elektronski naslov marketing@bigbang.si

Pogoje nagradne igre je potrebno tolmačiti v skladu s slovensko zakonodajo.

Morebitne spore, nastale v zvezi z nagradno igro, bodo udeleženci in organizator reševali sporazumno, če to ne bo mogoče, je za reševanje sporov pristojno stvarno pristojno sodišče v Ljubljani.

Ljubljana, 12. 6. 2023